Internetul. Concepte generale.

Noțiunile de Internet și World Wide Web (WWW)

Internetul este o colecție întinsă de rețele de calculatoare, care cuprinde întregul glob, conectînd la un larg sistem electronic de servicii, resurse și informații atît instituții guvernamentale, militare, educaționale și comerciale cît și persoane fizice.

Sunt utilizate o serie de convenții și instrumente pentru a crea imaginea unei singure rețele, cu toate că sistemele de calcul din rețea se bazează pe platforme hardware și software foarte diferite.

Se poate afirma că Internetul (rețeaua mondială), probabil, este cea mai importantă descoperire a secolului trecut.

Lista de servicii oferite:

Serviciul de poștă electronică (mesaje e-mail): trimiterea și primirea de scrisori,

Serviciul de grupuri de informare (Usenet),

Serviciul de transferări de fișiere (FTP, File Transfer Protocol): Serviciul de acces la calculatoare server (Telnet),

Serviciul de conversații, cu suport Internet (IRC, Internet Relay chat),

Serviciul WWW (World Wide Web = pînza de păianjen ce înconjoară lumea) sau WEB, este secțiunea multimedia a rețelei. Constă în milioane de pagini, care se pun pe ecranul utilizatorului. Aceste pagini, numite și pagini Web, pot conține texte, imagini grafice, animații, fișiere audio și video precum și hyperlink-uri (“legături” spre alte pagini Web). Paginile Web sunt scrise în limbajul HTML (Hypertext Mark Language).